El diumenge 3 d'abril es celebrarà la XVIII Volta a Peu d'Alaquàs
29/03/2005 14:12:00

# El diumenge 3 d'abril es celebrarà la XVIII Volta a Peu d'Alaquàs

*   29/03/2005 14:12:00
*   [Imprimir](#)
*   Compartir
*    https://www.alaquas.org/documento.asp?id\_do=9575

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9575%2F0&title=Ajuntament%20d%27Alaqu%C3%A0s.%20Premsa.El%20diumenge%203%20d%27abril%20es%20celebrar%C3%A0%20la%20XVIII%20Volta%20a%20Peu%20d%27Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9575/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2005/2/9575/9575_Form_4.jpg)](https://www.alaquas.org/ficheros/documentos/2005/2/9575/9575_Form_10.jpg "<a href='https://www.alaquas.org/ficheros/documentos/2005/2/9575/9575_Form_10.jpg' target=_blank><i class='fa fa-external-link' aria-hidden='true'></i>.El diumenge 3 d'abril es celebrarà la XVIII Volta a Peu d'Alaquàs</a>")

L'esdeveniment esportiu començarà a les 10 hores del matí al parc de la Sequieta

Alaquàs acull el diumenge 3 d'abril una nova edició de la tradicional Volta a Peu d'Alaquàs organitzada per l'Ajuntament d'Alaquàs i el Club d'Atletisme de la ciutat. Centenars d'atletes de totes les categories i de diferents poblacions de la comarca es donaran cita un any més en aquest esdeveniment esportiu que començarà a partir de les 10 hores del matí i que finalitzarà al migdia, després del lliurament dels trofeus als i les guanyadores de cada categoria.

En aquesta carrera popular, amb eixida ubicada al carrer Lanjarón d'Alaquàs, podran participar totes les persones que ho desitgen sense distinció d'edat. Les inscripcions es podran realitzar quinze minuts abans del començament de cada prova.

S'han establert un total de 16 categories: A masculí i femení per a les i els xiquets fins a 7 anys; B masculí i femení per als menors d'entre 8 i 12 anys; C masculí i femení per a joves d'entre 13 i 15 anys; junior masculí i femení, per als esportistes d'edats compreses entre els 16 i 18 anys; promeses sènior masculí per a aquells que tinguen d'entre 19 i 39 anys; promeses sènior femení per a les dones d'entre 19 i 34 anys; veterà A masculí per als homes d'entre 40 i 49 anys; veterà A femení per a dones d'entre 35 i 40; veterà B masculí per als que tinguen d'entre 50 i 59 anys; veterà B femení per a dones d'entre 41 i 45 anys; veterà C masculí per als què tinguen més de 60 anys; veterà C femení per a les dones de més de 46 anys.

El circuit transcorrerà pel casc urbà de la ciutat i voltants i té una distància de 10.100 metres aproximadament, excepte per a les categories A, B i C que serà de 600, 1000 i 1609 metres respectivament. Hi haurà trofeu per als tres primers de cada categoria i medalla per al quart i cinquè classificat de les categories A, B i C. Es lliuraran samarretes als 600 primers, obsequis, regals escolars i esportius.